Atzinumi 23-TA-461
Izdrukāts 03.08.2023. 10.27
Atzinumi 23-TA-461
Izdrukāts 03.08.2023. 10.27
23-TA-461: Noteikumu projekts (Grozījumi)
Grozījumi Ministru kabineta 2014. gada 19. augusta noteikumos Nr. 500 "Vispārīgie būvnoteikumi"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 6.0
MK sēdes protokollēmuma projekts 1.0
Noteikumu konsolidētā versija 4.0
Atzinuma sniedzējs
Vides aizsardzības un reģionālās attīstības ministrija
Atzinums iesniegts
03.08.2023.
Atzinuma sniegšanas termiņš
07.08.2023.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.

1.3. Pašreizējā situācija, problēmas un risinājumi
	Priekšlikums
Lūdzam anotāciju papildināt ar tekstu atbilstoši piedāvātajai redakcijai:

 
Piedāvātā redakcija
Kontrolējošām iestādēm, tai skaitā pašvaldībai un vides institūcijām, piemēram, Valsts vides dienestam, ir piekļuve BIS, un, konstatējot pārkāpumus vides jomā, iestādes var sadarboties, lai novērstu pārkāpumu. BIS kontrolējošajām iestādēm ir pieejams būvprojekts. No būvprojektā ietvertās informācijas par plānotajiem būvdarbiem ir nosakāms potenciālais derīgo izrakteņu ieguves apjoms. Šajā sakarā ir izmantojamo dati par pamatu izbūves dziļumu un paredzamajiem zemes darbiem. Atsevišķi ir jānorāda, ka jau šobrīd pēc būvdarbu pabeigšanas, ierosinot būves nodošanu ekspluatācijā, ir jāsaņem atzinumus par būves gatavību ekspluatācijai, kas saņemti no institūcijām, kuras ir izdevušas tehniskos vai īpašos noteikumus. Ja tika saņemti Valsts vides dienesta tehniskie noteikumi, tad arī pirms būves nodošanas ekspluatācijā ir jāsaņem iestādes atzinums par būves gatavību ekspluatācijai un iestāde pārbauda, kā tika ievēroti tehniskie noteikumi būvdarbu procesā. Ja būvniecībai normatīvajos aktos noteiktajos gadījumos ir saņemami Valsts vides dienesta tehniskie noteikumi, kuros tiek izvirzītas vides aizsardzības prasības, tai skaitā prasība par dabas resursu lietošanas atļaujas saņemšanu un dabas resursu nodokļa nomaksu, tad arī pirms būves nodošanas ekspluatācijā šie aspekti tiks vērtēti.
Vienlaikus jāatzīmē, ka joprojām pastāv  riski attiecībā uz tiem būvobjektiem, kuriem nav jāsaņem Valsts vides dienesta tehniskie noteikumi un kuri tādējādi nav tiešā Valsts vides dienesta redzeslokā. Attiecībā uz šajos būvobjektos iegūtajiem un izvestajiem derīgajiem izrakteņiem pastāv riski saistībā ar izvesto dabas resursu neuzskaitīšanu un secīgu dabas resursu nodokļa nenomaksāšanu. Tas savukārt rada riskus ēnu ekonomikas attīstībai. Līdz ar to joprojām pastāv nepieciešamība  meklēt un paredzēt risinājumus, kā ar iespējami nelieliem administratīviem un finansiāliem ieguldījumiem var šos riskus mazināt vai izskaust. 

